ಕ್ಯಾಂಡಿ ಕ್ರಷ್ ಅಲ್ಲ, ಅದು ಕ್ರಿಕೆಟ್.. ಕೊಹ್ಲಿ 70 ಶತಕ ಸಿಡಿಸಿದ್ದು ಸುಲಭದ ಮಾತಲ್ಲ ಎಂದ ಅಖ್ತರ್ ಫಾರ್ಮ್ ಕಳೆದುಕೊಂಡಿರುವ ವಿರಾಟ್ ಕೊಹ್ಲಿ ವಿರುದ್ಧ ಟೀಕೆ ಮಾಡ್ತಿರುವ ಮಾಜಿ ಕ್ರಿಕೆಟರ್ಸ್ ಮೇಲೆ ಪಾಕ್ ಮಾಜಿ ವೇಗಿ ಶೋಯಬ್ ಅಖ್ತರ್ ಗರಂ ಆಗಿದ್ದಾರೆ. ಕೊಹ್ಲಿ ಸಾಧನೆ ಕೊಂಡಾಡಿರುವ ಅಖ್ತರ್, ಅಂತಾರಾಷ್ಟ್ರೀಯ ಕ್ರಿಕೆಟ್ನಲ್ಲಿ 70 ಶತಕ ಸಿಡಿಸೋದು ಅಂದ್ರೆ ಸುಲಭದ ಮಾತಲ್ಲ. ಅದೊಂದು ಅಸಾಧಾರಣ ಸಾಧನೆ. ಕ್ಯಾಂಡಿ ಕ್ರಷ್ ವಿಡಿಯೋ ಗೇಮ್ ಆಡುತ್ತಾ ಕೊಹ್ಲಿ 70 ಸೆಂಚುರಿ ಸಿಡಿಸಿಲ್ಲ ಎಂದಿದ್ದಾರೆ. 70 ಶತಕಗಳ ಹಿಂದೆ ಅಪಾರ ಕಠಿಣ ಪರಿಶ್ರಮ ಅಡಗಿದೆ. ಅದು ಗೊತ್ತಿಲ್ಲದೆ ಮೂರು ವರ್ಷಗಳಿಂದ ಶತಕ ಸಿಡಿಸಿಲ್ಲ ಅಂತ ಟೀಕೆ ಮಾಡೋದು ಸರಿಯಿಲ್ಲ. ನೀವೆಲ್ಲಾ ಒಬ್ಬ ಆಟಗಾರರಾಗಿ ಹೀಗೆ ಮಾತಾಡೋದು ಎಷ್ಟರ ಮಟ್ಟಿಗೆ ಸರಿ ಎಂದು ಮಾಜಿ ಕ್ರಿಕೆಟರ್ಗಳ ನಡೆಯನ್ನ ಪ್ರಶ್ನಿಸಿದ್ದಾರೆ.